Diari Oficial de la Generalitat Valenciana


Sumari del DOGV 8692, del 05-12-2019 (2019/11886)

ACORD de 29 de novembre de 2019, del Consell, pel qual s'autoritza una transferència de crèdits per a despeses de personal, de la secció 20, programa 612.60, Despeses diverses, al programa 412.2, Prestacions assistencials, farmacèutiques i complementàries, de la Conselleria de Sanitat Universal i Salut Pública, subprograma 412.22, Assistència sanitària, per un import de 40.118.250 euros. Expedient 06.030/19-141.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11247


Data del document
:   29-11-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de novembre de 2019, del Consell, pel qual s'autoritza una transferència de crèdits per a despeses de personal, de la secció 20, programa 612.60, Despeses diverses, al programa 412.2, Prestacions assistencials, farmacèutiques i complementàries, de la Conselleria de Sanitat Universal i Salut Pública, subprograma 412.22, Assistència sanitària, per un import de 73.830.826 euros. Expedient 06.030/19-141. [2019/11139]  
  
La Conselleria de Sanitat Universal i Salut Pública ha remés l'informe de la directora general de Règim Econòmic i Infraestructures en el qual es reflecteix l'estimació per a atendre les despeses de personal de les institucions sanitàries dependents de la Conselleria fins a fi d'exercici, prenent en consideració la dotació actual en els respectius programes, que ja inclou les modificacions i ampliacions de crèdit aprovades fins ara, i conclou que aquesta resulta insuficient i, a fi de poder gestionar amb normalitat la nòmina del mes de desembre, planteja la necessitat que s'incremente en 16.784.439 euros la dotació del programa 412.2, Prestacions assistencials, farmacèutiques i complementàries, subprograma 412.22, Assistència sanitària, increment motivat per la necessitat d'atendre, entre altres, les despeses necessàries per al pagament de la carrera professional i el desenvolupament professional al personal temporal, així com el derivat de l'augment de la demanda assistencial per a garantir una assistència sanitària adequada a la població les 24 hores del dia, amb l'increment de les guàrdies i l'atenció continuada, i la despesa en el Programa de reducció de la demora assistencial.  
  
D'altra banda, el pressupost inicial per a aquest exercici va incloure en la secció 20, una dotació de 306 milions d'euros en el capítol 1 del programa 612.60, Despeses diverses, en previsió que el Govern de l'Estat, ja fora en fase de pròrroga pressupostària o una vegada aprovada la seua corresponent llei de pressupostos per a l'exercici 2019, autoritzara increments concrets en les retribucions dels empleats públics, es disposara de crèdit suficient per a atendre'ls, així com donar cobertura al pagament de la carrera professional i desenvolupament professional al personal funcionari interí i estatutari temporal entre altres. Atesa l'existència de disponibilitats en aquest crèdit, s'estima oportú transferir-ne part al capítol 1 del programa 412.2, subprograma 412.22, Assistència sanitària, per a donar cobertura a les necessitats de crèdit sol·licitades des de la Conselleria de Sanitat Universal i Salut Pública.  
  
A aquest efecte i en virtut del que es disposa en els articles 21 i 23 de la Llei 28/2018, de 28 de desembre, de pressupostos de la Generalitat per a l'exercici 2019, a proposta del conseller d'Hisenda i Model Econòmic, el Consell, prèvia deliberació, en la reunió de 29 de novembre de 2019,  
  
  
ACORDA  
  
Primer  
Autoritzar una minoració de crèdit en l'aplicació 04.58.76.764.77.8 per un import de 81.345.312 euros.  
  
Segon  
Autoritzar un augment de crèdit en l'aplicació 86.20.27.094.27.4 per un import de 00.368.665 euros.  
  
València, 29 de novembre de 2019  
  
La consellera secretària del Consell,  
MÓNICA OLTRA JARQUE